Utleiemarerittet: Slik så det ut i Sofias utleiebolig

På få uker har politiet avslørt hasjplantasjer i minst tre utleieboliger på Østlandet. I Sofias enebolig på Bjørkelangen sto det 500 cannabisplanter til en verdi av flere millioner kroner.

LUKTET SEG FREM: Politiet kjente sterk lukt i nabolaget, og avdekket denne cannabisplantasjen på Hurumhalvøya. Vis mer byoutline Foto: Politiet

Publisert: Oppdatert: 15. juni 2019 15:58 , Publisert: 15. juni 2019 09:52

– Det er helt forferdelig, sier Sofia til E24.

For halvannet år siden leide hun og ektemannen ut den store, fine eneboligen på Bjørkelangen på Romerike til en familie.

– De var veldig, veldig hyggelige leietakere. De betalte husleien når de skulle. Vi følte oss veldig trygge, forteller Sofia.

Les på E24+ The Economist: Prisene på kollapset – nå vil industrien utnytte fallet fra quinoatoppen»

I varetekt



Men i skjul bygde leietakerne opp en stor hasjplantasje med 500 cannabisplanter.

– Vi hadde lenge ingen mistanker. Men vi ville gjerne hente noen gjenstander vi hadde stående der. Vi spurte om å få komme, men det passet aldri. Det syntes vi var rart, sier Sofia, som ikke ønsker at vi bruker etternavnet hennes.

Før de selv fikk varslet politiet, gjorde naboer det. Nå har to menn med svært liten tilknytning til Norge sittet varetektsfengslet i syv uker. Nylig ble varetekten ytterligere forlenget.

– Huseierne er ikke mistenkt for medvirkning. Ingenting tyder på at de har visst hva som foregikk, sier lensmann Hilde H. Straumann i Aurskog-Høland til E24.

OMFATTENDE: Her står flere hundre cannabisplanter i utleieboligen til Sofia. Vis mer byoutline Foto: Politiet

Millionfortjeneste



De siste ukene er ytterligere minst to hasjplantasjer avdekket i boliger som private huseiere leier ut på Østlandet.

Forrige uke oppdaget en huseier et annet sted på Romerike en hasjplantasje i utleieboligen sin.

Den var av like stort omfang som plantasjen på Bjørkelangen.

Les på E24+ Berg-og-dal-bane for cannabis-aksjene: Slik skiller du klinten fra hveten

Etter det E24 forstår skal huseieren ha oppdaget plantasjen da han kom på et ordinært tilsyn. Han fikk sjokk da han så cirka 500 cannabisplanter. Det lokale politiet har nå innledet en omfattende etterforskning.

Cannabis-produksjon er svært lukrativt.

På plantasjer med ca. 500 planter er fortjenesten på ca. én million kroner – i uka.

– Det er betydelige beløp, sier lensmannen, som ikke vil bekrefte summene.

Da politiet i 2014 avdekket en plantasje med 5-600 cannabisplanter, anslo politiet gateverdien på beslaget til hele seks millioner kroner.

Les også Oljefondet selger cannabis-aksjene

Luktet seg frem



Forrige uke luktet polititjenestemenn fra Røyken og Hurum lensmannskontor seg frem til den tredje cannabis-plantasjen på Hurumhalvøya i Buskerud.

Politiet var ute på et annet oppdrag da de kjente sterk lukt av cannabis i nabolaget.

– I en utleiebolig ble det funnet et hjemmesnekret gartneri med ca. 10 planter og litt tørket cannabis, forteller fungerende etterforskningsleder Øistein Lian ved Røyken og Hurum lensmannskontor.

I ingen av de tre sakene er huseierne mistenkt for medvirkning.

Skjulte virksomheten godt



I huset på Bjørkelangen hadde leietakerne skjult virksomheten godt. Produksjonen skal i hovedsak ha pågått i kjelleren.

I 1. etasje var det vanlig belysning og vanlige potteplanter i vinduene.

– Det så bebodd ut slik at man ikke så lett får mistanker, sier lensmann Hilde H. Straumann i Aurskog-Høland.

Huseieren er sjokkert over at det har vært omfattende kriminell virksomhet i utleieboligen. Dette er første gang de har leid ut.

– Det er så ekkelt. Da vi hørte om narkotika tenkte vi de kanskje hadde brukt eller oppbevart narkotika der, ikke at de produserte, sier Sofia til E24.

Nå har huset omfattende skader.

– Det er mye skader der, blant annet fukt og mugg. Også er det en ekstrem lukt innendørs, forteller Sofia.

Les også Bankene tør ikke ta imot lovlige cannabis-penger

Les også Svartebørsen har tatt av etter seks måneder med cannabis i Canada